Naujosios Įpilties akmuo (Daubos kūlis)

miniatiūra
Naujosios Įpilties akmuo, vad. Daubos, Laumės kūliu (valstybės saugoma kultūros vertybė: unikalus kodas – 12782, senas registro kodas – M260) – mitologinis akmuo šiaurės vakariniame Kretingos rajono savivaldybės teritorijos pakraštyje, Naujosios Įpilties kaime (Darbėnų seniūnija), 0,67 km į rytus nuo kelio , Įpilties (Juodupio) upelio dešiniajame krante.

 Akmuo 
Plokščias, tamsiai pilkas, 8,5 m ilgio, 6,5 m pločio ir 1,5–1,9 m aukščio stambiagrūdis granitas. Paviršius apima 22 m² plotą, nežymiai link vidurio įdubęs.Vykintas Vaitkevičius. Senosios Lietuvos šventvietės: Žemaitija. – Vilnius: Diemedis, 1998. – P. 86–87 Guli upelio slėnyje, dauboje.

Teritorijos plotas – 0,022 ha.

0,67 km į šiaurės vakarus yra Naujosios Įpilties alkakalnis, vad. Alkos kalnu.

 Istorija 
Akmuo laikomas ypatingu, vadinamas Daubos kūliu (akmeniu). Paviršiaus įdubimas laikomas laumės pėdsaku, todėl riedulys dar vadinamas Laumės kūliu. Prie jo Naujosios ir Senosios Įpilties jaunimas rengdavo gegužines, šokdavo ir ant akmens.

1959 m. žvalgė Juozas Mickevičius, 1993 m. – Vykintas Vaitkevičius.

1993 m. paimtas į laikinąją kultūros paminklų apskaitą, 2003 m. įrašytas į nekilnojamųjų kultūros vertybių registro mitologinių vietų sąrašą (M260), 2005 m. pripažintas valstybės saugoma kultūros vertybe.Kultūros vertybių registras: Akmuo vad. Daubos, kitaip – Laumės kūliu

Akmuo – geologinis paminklas, įrašytas į gamtos paminklų sąrašą, patenka į didžiausių Lietuvos akmenų dešimtuką.

 Padavimai 
 Naktimis ties akmeniu praeiviams rodydavosi šmėklos.
 Vėlai vakare iš daubos nuo akmens link alkakalnio eidavo liepsnelės.
 Ant akmens stovėjusi pirtis, kurioje šeštadieniais po darbų perdavosi mergos, bernai ir ūkininkai.

 Taip pat skaitykite 
 Didžiausi Lietuvos rieduliai

 Šaltiniai 

 Nuorodos 
 Kretingos krašto enciklopedija: Naujosios Įpilties Daubos kūlis 
 Saugomų teritorijų valstybės kadastras  

Kategorija:Kretingos rajono paveldas
Kategorija:Lietuvos mitologiniai akmenys
Kategorija:Lietuvos rieduliai
Kategorija:Lietuvos gamtos paminklai